In nomine sancte et individue trinitatis. Venit quidam nobilis Humbertus nomine, cum uxore sua nomine Hemelt, cum filiis ac filiabus quorum nomina hec sunt; Wicardus, Lietoldus, VIº idus ceptembris, ante altare sancte Marie vel multorum sanctorum in castro Bello, rogavit fieri breve memoriale de reliquiis sanctorum que ibi habetantur. Ibi etiam propter amorem Dei et genitricis ejus et propter metum geenne et propter amorem vite eterne, pro anima sua et patris sui Berardi et matris sue Wandalmodis et omnibus consanguinibus suis, dedit omnem terram quam pater suus antea donaverat ad cabellam de Petra Acuta, hoc est ecclesiam de Hiarentay cum decimis hac presbiteratu, et unum curtile cum plantaria, quam Habraam presbiter edificavit; et retro ecclesiam sancti Martini vineam unam; et in Bello loco duas cameras de vina; et in villa de Pluieis curtilos VI; et in Arderolis curtilum unum, quem Roapertus possedit; et subtus Petram Acutam quod quidam Falco edeficavit; et in Vaurelle tres curtilos; et in Bello Campo curtilum quem Vinam edificavit cum vinea et molendino, que Arfredus presbiter edificavit; et in curte Johanini unum curtilum et quicquid ad ipsum curtilum aspicit; et iterum en Vaureille curtilum quem Andreas possedit; et in Treon quicquid Waldalmaro et Madalgerio acquivit tres solidos; et in Dalfingo mansum unum cum campis et pratis et silvis, quicquid de terra Hodeneschi ad ipsum mansum aspicit; et in illa plana unam vineam; et insuper dat ecclesiam sancti Martini de Stocis cum decimis ac presbiteratu, et terram que ad ipsam ecclesiam aspicit, ea videlicet ratione ut habeant clerici, qui hic deo serviarint, licentiam tenendi et possidendi. Sane si quis post dissessum meum hanc elemosinam destruere, non valeat vindicare quod repetit, sed iram Dei et omnium sanctorum quorum nomina hic recitantur incurrat, ni non cum satiffactione emendaverit, et donatio ista firma et stabilis permaneat cum stipulacione subnixa. Signum Humberti et Emelt, qui fieri et firmare rogaverunt. Signum Berardi. Signum Wicardi. Sig. Hietoldi. Sig. Eldani. Sig. Arfredi. Sig. Adalberti. Sig. Secardi. Sig. Bernardi. Sig. Letardi. Sig. Falconi clerici.